als_Latn dik_Latn sag_Latn
Çfarë ndodhi më 14 mars 2001 në Tetovë? (VIDEO)
Me 14 mars të vitit 2001 në sheshin e Tetovës, në organizim të Shoqatës së të burgosurve politikë shqiptarë, Unionit të studentëve të UT-së, Forumit të Gruas shqiptare në Maqedoni dhe Forumit për mbrojtje të të drejtave dhe lirive të njeriut me seli në Gostivarë u mbajt tubimi në përkrahje të krismave të para që tash më kishin filluar në disa vise shqiptare në Maqedoni.
Shumica e tetovarëve që kanë qenë prezent në këtë protest dhe që të njëjtën e kanë ndjekur nëpërmjet medias elektronike tash më ende e kanë të freskët fjalimin e Bashkim Mashkullit nga Shoqata e të burgosurve dhe të përndjekurve politikë shqiptarë kur filluan krismat e para në Kalanë e Tetovës.
“Dhe mos të mendojnë vetëm për kolltuqe. Ata nëse nuk janë në gjendje të bindin partnerin e tyre maqedon se Maqedoninë nuk e stabilizon ardhja e ushtrisë bullgare dhe e asaj sërbe në kufi , por ndrimi i kushtetutës në drejtim të avancimit të të drejtave të shqiptarëve”, deklaroi Bashkim Mashkulli dhe fjalimin e tij e ndërprenë krismat në Kalanë e Tetovës dhe thirjet e të mijëra të pranishmëve në sheshin e Tetovës: “UÇK, UÇK, UÇK, UÇK….”
/tetova1/
als_Latn als_Latn als_Latn als_Latn als_Latn